
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Eiropas Savienības Kohēzijas politikas programmas 2021.–2027. gadam 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas otrās projektu iesniedzēju priekšatlases rezultātiem" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Ministru kabineta rīkojuma projekts "Par Eiropas Savienības Kohēzijas politikas programmas 2021.–2027. gadam 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas otrās projektu iesniedzēju priekšatlases rezultātiem" (turpmāk – rīkojuma projekts) izstrādāts, pamatojoties uz Ministru kabineta 2025. gada 28. janvāra noteikumu Nr. 72 „Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi” (turpmāk – Noteikumi Nr. 72) 13. punktu, kas paredz pienākumu Izglītības un zinātnes ministrijai (turpmāk – ministrija) pēc projektu iesniedzēju priekšatlases viena mēneša laikā iesniegt Ministru kabinetā rīkojuma projektu lēmuma pieņemšanai par priekšatlasē atlasītajām pašvaldībām un par katrai pašvaldībai plānoto maksimālo Eiropas Reģionālās attīstības fonda (turpmāk – ERAF) finansējumu.
1.2. Mērķis
Mērķa apraksts
Rīkojuma projekts paredz noteikt 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas (turpmāk – 4.2.1.5. pasākuma otrā atlases kārta) otrajā projektu iesniedzēju priekšatlasē atlasītās pašvaldības un katrai pašvaldībai plānoto maksimālo ERAF finansējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ievērojot Noteikumu Nr. 72 13. punktu, ministrija nodrošina projektu iesniedzēju priekšatlasi ar mērķi noteikt pašvaldības, kas var pretendēt uz 4.2.1.5. pasākuma otrā atlases kārtas atbalstu vispārējās izglītības iestāžu infrastruktūras uzlabojumiem. 2025. gada 4. novembrī ministrija 24 pašvaldībām, kas netika iekļautas Ministru kabineta 2025.gada 18. jūnija rīkojumā Nr. 353 "Par Eiropas Savienības Kohēzijas politikas programmas 2021.–2027. gadam 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas otrās projektu iesniedzēju priekšatlases rezultātiem" (Ministru kabineta rīkojums par 4.2.1.5. pasākuma otrās atlases kārtas pirmās projektu iesniedzēju priekšatlases rezultātiem, kurā ir iekļautas 18 pašvaldības) ir nosūtījusi vēstuli ar aicinājumu piedalīties 4.2.1.5. pasākuma otrās atlases kārtas otrajā projektu iesniedzēju priekšatlasē.
Noteikumu Nr. 72 11.1 apakšpunktā ir minēts, ka 4.2.1.5. pasākuma otrās atlases kārtas otrajā projektu iesniedzēju priekšatlasē piedalās pašvaldības, kuru dibinātās vispārējās izglītības iestādes ne vēlāk kā vienu mēnesi pēc ministrijas uzaicinājuma nosūtīšanas par piedalīšanos otrajā projektu iesniedzēju priekšatlasē atbilst Noteikumu Nr. 72 1. pielikumā minētajiem kritērijiem, ievērojot Noteikumu Nr. 72 2. pielikumā minētās pašvaldību iedalījuma grupas, kā arī pašvaldība piedalās otrajā projektu iesniedzēju priekšatlasē, ja tai nav noteikts pieejams ERAF finansējums pirmās projektu iesniedzēju priekšatlases ietvaros. Ņemot vērā Noteikumu Nr.72 12.1 punktu, kas nosaka, ka ministrija nosūta pašvaldībām otrās projektu iesniedzēju priekšatlases kārtību un pieteikšanās termiņus, uzaicinājuma vēstulē pašvaldībām tika noteikts, ka attiecīgi lēmumi jāpieņem līdz 2025. gada 5. decembrim un pieteikums jāiesniedz līdz 2025. gada 12. decembrim. 
Iesniedzot pieteikumu 4.2.1.5. pasākuma otrās atlases kārtas otrajā projektu iesniedzēju priekšatlasē, pašvaldības pamatoja atbilstību Noteikumu Nr. 72 11.1 punktam, atsaucoties uz informāciju Valsts izglītības informācijas sistēmā par izglītojamo skaitu uz 2025.gada 1. septembri, pieņemtajiem domes lēmumiem un citu informāciju. Papildu šim, pašvaldības, kuru administratīvajā teritorijā nedarbojas speciālās izglītības iestāde vai ir pieņemts lēmums par speciālās izglītības iestādes reorganizāciju (likvidāciju), bet speciālās izglītības programmu īstenošanu nodrošina iekļaujošās izglītības principos balstītā pieejā, tas ir, paredzot, ka izglītojamie ar speciālām vajadzībām izglītību iegūst vispārizglītojošās izglītības iestādes speciālās klasēs, grupās vai vispārizglītojošās klasēs, varēja pieteikties atbalstam iekļaujošās izglītības infrastruktūras izveidei vai uzlabošanai vispārējās izglītības (vispārizglītojošā) iestādē. 
Problēmas un risinājumi
Problēmas apraksts
4.2.1.5. pasākuma otrās atlases kārtas otrās projektu iesniedzēju priekšatlases ietvaros tika saņemti pieteikumi no 12 pašvaldībām. Ministrija nodrošināja otro projektu iesniedzēju priekšatlasi, izvērtējot pieteikumus un pieprasot papildu informāciju, ja bija nepieciešams. Pašvaldību pieteikumi un papildu iesniegtā informācija tika izvērtēti, balstoties uz Noteikumu Nr. 72 11.1 un 12.1 punkta nosacījumiem, tai skaitā Noteikumu Nr. 72 1. pielikumā iekļautajiem projektu iesniedzēju atbilstības kritērijiem, kā arī ņemot vērā termiņus, kas tika minēti ministrijas vēstulē ar aicinājumu pašvaldībām piedalīties otrajā projektu iesniedzēju priekšatlasē un vēstulē ar lūgumu iesniegt papildu informāciju.
4.2.1.5. pasākuma otrās atlases kārtas otrajā projektu iesniedzēju priekšatlasē tika ievērota tā pati pašvaldību un to dibināto izglītības iestāžu vērtēšanas pieeja kā 4.2.1.5. pasākuma otrās atlases kārtas pirmajā projektu iesniedzēju priekšatlasē.
Risinājuma apraksts
4.2.1.5. pasākuma otrās atlases kārtas otrās projektu iesniedzēju priekšatlases izvērtēšanas rezultātā rīkojuma projektā ir noteikts plānotais maksimālais ERAF finansējums 9 pašvaldībām un papildu plānotais maksimālais ERAF finansējums iekļaujošās izglītības infrastruktūras izveidei vai uzlabošanai vispārējās izglītības (vispārizglītojošā) iestādē vienai pašvaldībai.

ERAF finansējuma sadale 4.2.1.5. pasākuma otrās atlases kārtas otrai projektu iesniedzēju priekšatlasei nodrošināta atbilstoši Noteikumu Nr. 72 14.1 punktam, kas paredz, ka sākotnēji katrai atbilstošai pašvaldībai piešķir ERAF finansējumu 247 440 euro apmērā iekļaujošās izglītības infrastruktūras izveidei vai uzlabošanai vispārējās izglītības (vispārizglītojošā) iestādē, un pēc tam ERAF finansējuma atlikumu sadala katrai atbilstošajai pašvaldībai, piešķiramo finansējumu aprēķinot proporcionāli izglītojamo skaitam 1.–12. klašu grupā pašvaldības dibinātajās izglītības iestādēs, kurās īsteno vispārējās pamata un vidējās izglītības programmas, saskaņā ar Valsts izglītības informācijas sistēmā pieejamiem datiem uz 2025. gada 1. septembri. 

1) Deviņas pašvaldības (Dobeles novada pašvaldība, Ludzas novada pašvaldība, Ogres novada pašvaldība, Preiļu novada pašvaldība, Rēzeknes valstspilsētas pašvaldība, Ropažu novada pašvaldība, Saldus novada pašvaldība, Tukuma novada pašvaldība, Valmieras novada pašvaldība) ir atbilstošas iekļaušanai rīkojuma projektā, ņemot vērā pašvaldību atbilstību Noteikumu Nr. 72 11.1 apakšpunktā minētajam nosacījumam. Ievērojot finansējuma sadales metodoloģiju, tām tika sadalīts ERAF finansējums 8 501 233 euro apmērā.

2) Preiļu novada pašvaldībai tika papildu sadalīts ERAF finansējums 247 440 euro apmērā iekļaujošās izglītības infrastruktūras izveidei vai uzlabošanai vispārējās izglītības (vispārizglītojošā) iestādē, kuru pašvaldība var izmantot tikai šim mērķim, ņemot vērā tās pieteikumu un atbilstību attiecīgajam nosacījumam.

3) Trīs pašvaldības (Augšdaugavas novada pašvaldība, Kuldīgas novada pašvaldība, Limbažu novada pašvaldība), kas ir iesniegušas pieteikumu 4.2.1.5. pasākuma otrās atlases kārtas otrajā projektu iesniedzēju priekšatlasē, nav iekļautas  rīkojuma projektā, ņemot vērā, ka to atsevišķas izglītības iestādes neatbilst Noteikumu Nr. 72 1. pielikuma nosacījumiem, kas tajā skaitā paredz, ka tikai viena izglītības iestāde var neatbilst minētā pielikuma 1. - 5. punkta nosacījumiem. Limbažu novada pašvaldība nav nodrošinājusi Staiceles pamatskolas, Lādezera pamatskolas, Liepupes pamatskolas, Pāles pamatskolas un Vidrižu pamatskolas atbilstību, Kuldīgas novada pašvaldība - Turlavas pamatskolas un Vārmes pamatskolas atbilstību, Augšdaugavas novada pašvaldība - Bebrenes vispārizglītojošās un profesionālās vidusskolas un Salienas vidusskolas atbilstību. Minētajām pašvaldībām tika nosūtīta informācija par neatbilstību projektu iesniedzēju priekšatlases nosacījumiem. 

Neskatoties uz to, ka 4.2.1.5. pasākuma otrās atlases kārtas projektu iesniedzēju abās priekšatlasēs tika nodrošināta viena un tā pati pašvaldību izglītības iestāžu vērtēšanas pieeja (izņemot izglītojamo skaita analīzes datumu), kā arī ERAF finansējuma sadalē projektu iesniedzēju abās priekšatlasēs tiek izmantots izglītojamo skaits, tomēr finansējums vienam izglītojamajam nav salīdzināms, jo:
1) 4.2.1.5. pasākuma otrās atlases kārtas otrā projektu iesniedzēju priekšatlase netika sākotnēji plānota, bet ir kā risinājums pašvaldību izteiktajām vajadzībām, paredzot grozījumus Noteikumos Nr. 72 (28.10.2025 Ministra kabineta noteikumi Nr. 641 "Grozījumi Ministru kabineta 2025. gada 28. janvāra noteikumos Nr. 72 "Eiropas Savienības Kohēzijas politikas programmas 2021.-2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi""). Pašvaldības, kas pieteicās 4.2.1.5. pasākuma otrās atlases kārtas pirmajā projektu iesniedzēju priekšatlasē, nenodrošināja izglītības iestāžu atbilstību sākotnēji noteiktajā termiņā vai savlaicīgi neizpildīja pirmās projektu iesniedzēju priekšatlases citas prasības, tomēr izmantoja viņām radīto iespēju pretendēt uz atbalstu vēlāk un nodrošināt izglītības iestāžu atbilstību tiem pašiem nosacījumus kā pirmajā projektu iesniedzēju priekšatlasē (izņemot izglītojamo skaita analīzes datumu). Sociālie partneri, saskaņojot minētos grozījumus Noteikumos Nr. 72, neiebilda par finansējuma apmēru un pieeju, no kuras izrietēja, ka izmaksas uz vienu izglītojamo dažādu projektu iesniedzēju priekšatlašu ietvaros atbalstītajām pašvaldībām visdrīzāk būs atšķirīgas. 
2) ERAF finansējums 4.2.1.5. pasākuma otrās atlases kārtas otrajai projektu iesniedzēju priekšatlasei tika piešķirts, precīzi nezinot, cik pašvaldības uz to pretendēs. Ministrija prognozēja, ka 6 - 8 pašvaldības potenciāli nodrošinās atbilstību projekta iesniedzēja nosacījumiem, pieņemot attiecīgos domes lēmumus līdz 2025. gada 5. decembrim. Faktiski, 4.2.1.5. pasākuma otrās atlases kārtas otrajā projektu iesniedzēju priekšatlasē pieteikumus iesniedza 12 pašvaldības, atbilstību nodrošināja deviņas pašvaldības, bet tikai piecas no šīm deviņām pašvaldībām bija ministrijas prognozēto pašvaldību sarakstā brīdī, kad tika plānots finansējums otrajai projektu iesniedzēju priekšatlasei. Faktiskā situācija liecina, ka 4.2.1.5. pasākuma otrās atlases kārtas atbalsts motivē pašvaldības pieņemt domes lēmumus, tomēr Ministru kabinetā rīkojumā iekļaujamā pašvaldību saraksta prognozēšana ir ierobežota, līdz ar to arī svārstās izglītojamo skaits, kas tiek izmantots ERAF finansējuma sadales metodoloģijā. 

Ievērojot Noteikumu Nr. 72 17. punktu, Centrālā finanšu un līgumu aģentūra kā Eiropas Savienības fondu sadarbības iestāde viena mēneša laikā pēc rīkojuma projekta apstiprināšanas Ministru kabinetā nosūta Ministru kabineta rīkojumā minētajām pašvaldībām uzaicinājumu sagatavot un iesniegt projekta iesniegumu sadarbības iestādē, norādot ERAF finansējumu atbilstoši rīkojuma projektā noteiktajam. Pašvaldības budžeta līdzfinansējums ir ne mazāks kā 15 procenti no projekta kopējām attiecināmajām izmaksām. Pašvaldība var izvirzīt atbalstam vienu vai vairākas vispārējās izglītības iestādes, tajā skaitā atbalstu iekļaujošās izglītības infrastruktūras izveidei vai uzlabošanai vispārējās izglītības (vispārizglītojošā) iestādē var izmantot, investējot vienā vai vairākās šim mērķim atbilstošās vispārējās izglītības iestādēs.

4.2.1.5. pasākuma otrās atlases kārtas gan pirmās, gan otrās projektu iesniedzēju priekšatlases nosacījumiem atbilstošas pašvaldības nodrošina atbilstību projektu iesniedzēju nosacījumiem arī turpmāk. Proti, pašvaldības nodrošina visu izglītības iestāžu atbilstību Noteikumu Nr. 72 nosacījumiem, tai skaitā par izglītojamo skaita pieaugumu līdz 2027./2028. mācību gada beigām, kur attiecināms. 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
skolēni
pedagogi
Ietekmes apraksts
Tiek rādīta iespēja deviņās pašvaldībās veikt izglītības iestāžu infrastruktūras uzlabojumus un vienā no tām veicināt iekļaujošo izglītību.
Juridiskās personas
deviņas rīkojuma projektā iekļautas pašvaldības
Ietekmes apraksts
Tiek rādīta iespēja deviņās pašvaldībās veikt izglītības iestāžu infrastruktūras uzlabojumus un vienā no tām veicināt iekļaujošo izglītību.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Tiek izpildīts ministrijas uzdevums veikt 4.2.1.5. pasākuma otrās atlases kārtas otro projektu iesniedzēju priekšatlasi un apstiprināt rīkojuma projektu par otrās projektu iesniedzēju priekšatlases rezultātiem, kas attiecas uz ierobežotu personu loku, t.i. pašvaldībām, kas nodrošināja atbilstību 4.2.1.5. pasākuma otrās atlases kārtas otrās projektu iesniedzēju priekšatlases nosacījumiem. Pašvaldībām, kas neatbilda minētajiem nosacījumiem, tika nosūtīta ministrijas atbildes vēstule, skaidrojot neatbilstības iemeslu. 
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
Ievērojot Noteikumu Nr. 72 17. punktu, Centrālā finanšu un līgumu aģentūra kā Eiropas Savienības fondu sadarbības iestāde viena mēneša laikā pēc rīkojuma projekta apstiprināšanas Ministru kabinetā nosūta rīkojumā minētajām pašvaldībām uzaicinājumu sagatavot un iesniegt projekta iesniegumu sadarbības iestādē, norādot ERAF finansējumu atbilstoši rīkojuma projektā noteiktajam.
Pašvaldībām pienākumu nodrošināt Ministru kabineta rīkojumā noteikto nosaka MK noteikumu Nr. 72 15. punkts, kas nosaka, ka kopējais vienas pašvaldības projektiem plānotais ERAF finansējums nepārsniedz Ministru kabineta rīkojumā pašvaldībai noteikto apmēru, vienlaikus ievērojot, lai finansējumu, kas ir papildus piešķirts pašvaldībai iekļaujošās izglītības infrastruktūras izveidei vai uzlabošanai, šī pašvaldība neizmanto citam mērķim.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Jā
Apraksts
Tiks uzlabota vispārējās izglītības iestāžu mācību vide.
8.2. Cita informācija
Cita informācija
-

